BASES DE LA CONVOCATÒRIA DE SELECCIÓ D'ESTUDIANTS PER AL PROGRAMA DE DOBLE GRAU DE LA FACULTAT DE DRET AMB LA UNIVERSIDADE DO VALE DO ITAJAÍ DURANT EL CURS ACADÈMIC 2017/18 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4191)
  + [Valencià](/va/acuerdo/4191)






Selector de idioma

Leer

* [Español](/es/acuerdo/4191)
* [Valencià](/va/acuerdo/4191)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA CONVOCATÒRIA DE SELECCIÓ D'ESTUDIANTS PER AL PROGRAMA DE DOBLE GRAU DE LA FACULTAT DE DRET AMB LA UNIVERSIDADE DO VALE DO ITAJAÍ DURANT EL CURS ACADÈMIC 2017/18[Butlletí Oficial Universitat d'Alacant](/ca/Publicacion)
=====================================================================================================================================================================================================================================

Secretaria General

Butlletí Oficial Universitat d'Alacant





BASES DE LA CONVOCATÒRIA DE SELECCIÓ D'ESTUDIANTS PER AL PROGRAMA DE DOBLE GRAU DE LA FACULTAT DE DRET AMB LA UNIVERSIDADE DO VALE DO ITAJAÍ DURANT EL CURS ACADÈMIC 2017/18

Data d'aprovació
:   17/05/2017

Data de publicació
:   18/05/2017

Òrgan competent
:   Facultat de Dret

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=4191.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4191)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4191)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA CONVOCATÒRIA DE SELECCIÓ D'ESTUDIANTS PER AL PROGRAMA DE DOBLE GRAU DE LA FACULTAT DE DRET AMB LA UNIVERSIDADE DO VALE DO ITAJAÍ DURANT EL CURS ACADÈMIC 2017/18&url=https://www.boua.ua.es/va/acuerdo/4191)

**Títol:** BASES DE LA CONVOCATÒRIA DE SELECCIÓ D'ESTUDIANTS PER AL PROGRAMA DE DOBLE GRAU DE LA FACULTAT DE DRET AMB LA UNIVERSIDADE DO VALE DO ITAJAÍ DURANT EL CURS ACADÈMIC 2017/18

**Secció:** CONVOCATÒRIES I CONCURSOS

**Òrgan:** Facultat de Dret

**Data d'aprovació:** dimecres, 17 de maig de 2017

BASES DE LA CONVOCATÒRIA DE SELECCIÓ D’ESTUDIANTS PER AL PROGRAMA DE DOBLE GRAU DE LA FACULTAT DE DRET AMB LA UNIVERSIDADE DO VALE DO ITAJAÍ DURANT EL CURS ACADÈMIC 2017/18

L’objectiu d’aquesta convocatòria és seleccionar estudiants del grau en Dret, DADE i DECRIM de la Facultat de Dret per a gaudir d’un curs acadèmic complet a la Universidade do Vale do Itajaí (d’ara endavant, UNIVALI), amb la qual hi ha un conveni de doble grau sota els termes i els requisits del qual s’obtindran de forma simultània les titulacions següents:

Grau en Dret, títol oferit per la Facultat de Dret de la Universitat d’Alacant. - Curs de Direito, títol oferit per UNIVALI.

1. Places oferides

Es concediran 3 places d’intercanvi per a estudiar el curs acadèmic complet, d’acord amb el calendari acadèmic establit per la universitat de destinació.

2. Requisits

Els estudiants han d’estar degudament matriculats a la UA en el grau de Dret, de DADE o DECRIM tant en el moment de la inscripció en el programa de mobilitat com durant l’intercanvi, i haver superat un mínim de 120 crèdits en la convocatòria C4 del curs 2015/16 (per a estudiants del doble grau de D ADE i DECRIM es consideraran únicament les assignatures corresponents al grau en Dret).

A més, hauran de tenir un domini suficient de llengua portuguesa per a poder cursar amb èxit els estudis de dret al Brasil.

3. Criteris de selecció

La selecció es resoldrà d’acord amb la valoració dels mèrits acreditats, i s’atendrà al barem que es detalla a continuació:

a) Expedient acadèmic (màxim 5 punts): Nota mitjana de l’expedient acadèmic (per a estudiants de DADE es consideraran únicament les assignatures d’ADE).

b) Experiència internacional (màxim 1 punt): Es valorarà haver sigut estudiant d’intercanvi, haver cursat part dels estudis o exercit part de l’activitat laboral o professional a l’estranger.

c) Coneixement de l’idioma portuguès (màxim 3 punts)

d) Entrevista personal (màxim 1 punt)

4. Comissió de Selecció

La Comissió de Selecció estarà formada pel degà de la Facultat de Dret, el vicedegà de Pràctiques Externes i Mobilitat i la secretària de la Facultat.

5. Presentació de sol·licituds i documentació que cal aportar

Les sol·licituds es formalitzaran mitjançant la presentació a la Secretaria de la Facultat del formulari:

[https://cvnet.cpd.ua.es/uacuestionarios/preguntas.aspx?idcuestionario=9582&idioma=va](https://cvnet.cpd.ua.es/uaCuestionarios/preguntas.aspx?idcuestionario=9582&idioma=va)

publicat en la pàgina web de la Facultat de Dret degudament emplenat, i caldrà adjuntar-hi les fotocòpies que s’indiquen en el mateix formulari.

El termini de presentació de sol·licituds serà des de l'endemà a la seua publicació en el BOUA al 31 de maig de 2017. El llistat d’estudiants admesos en el procés, la data i l’hora de l’entrevista personal serà publicat el 2 de juny.

6. Resolució

La Resolució Provisional serà publicada el 12 de juny i els interessats tindran fins al 17 de juny per a formular les reclamacions i les al·legacions que creguen pertinents. El llistat definitiu d’estudiants seleccionats i seleccionades es farà públic el 19 de juny juntament amb una llista d’espera per ordre de puntuació després de l’aplicació del barem.

La Comissió de Selecció podrà decidir deixar vacants les places que crega oportunes si no hi ha prou candidats o candidates que al seu judici tinguen el perfil adequat per a participar en el programa

7. Reconeixement acadèmic

Per a obtenir el Curs de Direito els estudiants seleccionats hauran de superar totes les assignatures bàsiques i obligatòries del grau en Dret a la UA (XX ECTS) i completar els cursos següents a la UNIVALI, dels quals es matricularan obligatòriament durant l’intercanvi:

PRIMER SEMESTRE

|  |  |  |  |
| --- | --- | --- | --- |
| Codi | Disciplina | Nre. de crèdits | Període |
| 1547 | Metodologia Científica | 04 | 1º |
| 9936 | Psicologia | 04 | 2º |
| 8741 | Direito Constitucional | 04 | 3º |
| 6189 | Direito Ambiental | 04 | 3º |
| 1692 | Direito Penal (Part Especial) | 04 | 4º |
| 17142 | Direito Processual do Trabalho | 02 | 5º |
| 1702 | Direito do Trabalho | 04 | 5º |
|  | Total de crèdits | 28 |  |

SEGON SEMESTRE

|  |  |  |  |
| --- | --- | --- | --- |
| Codi | Disciplina | Nre. de crèdits | Període |
| 1709 | Direito Processual do Trabalho | 04 | 6º |
| 1713 | Direito Processual Penal | 04 | 6º |
| 1707 | Direito Processual Civil | 04 | 6º |
| 9938 | Direito Processual Penal | 04 | 7º |
| 1726 | Deontologia-Ètica Profissional | 04 | 8º |
| 9944 | Trabalho d’Iniciação Científica | 04 | 9º |
| 9948 | Direito Registral i Notarial | 02 | 9º |
| 9953 | Direito Processual Constitucional | 02 | 9º |
| 9949 | Trabalho d’Iniciação Científica | 04 | 10º |
|  | Estágios de Prática Jurídica\* | 20 | 6, 7, 8, 9, 10 |
|  | Total de crèdits | 40 |  |

Els cursos completats pels estudiants de la UA a UNIVALI seran transferits al seu expedient com a crèdits optatius, dels quals es matricularan a la Universitat d’Alacant d’acord al procediment i el període establits per a això, abonant les taxes acadèmiques corresponents. S’inclouran també en la matrícula de la UA totes aquelles assignatures que l’estudiant requerisca per a completar les assignatures bàsiques i obligatòries del grau en Dret de la UA.

El Treball Final de Grau (22789) no pot ser objecte de reconeixement d’acord amb la normativa acadèmica; per tant, ha de ser dut a terme seguint la normativa i tutorització del professorat de la UA.

8. Obligacions de l’estudiant seleccionat

a) Matricular-se a la Universitat d’Alacant i a la Universitat d’acollida, durant el curs acadèmic que desenvolupe la seua estada, dels crèdits mínims exigits.

b) Cursar el període d’estudis establit i assistir a les sessions d’orientació obligatòries fixades per cada universitat.

c) Comunicar immediatament al vicedeganat de Relacions Internacionals i Pràctiques Externes de la Facultat tot canvi de la sol·licitud inicial (renúncia, calendari, pla d’estudis, etc.).

d) Lliurar en el vicedeganat de Relacions Internacionals i Pràctiques Externes de la Facultat de Dret els documents que es requerisquen.

e) Responsabilitzar-se de procurar la cobertura d’assegurança a l’efecte de malaltia comuna, accident i repatriació.

f) Obtenir el visat d’estudis que tinga validesa durant tot el període d’estudis, i també qualsevol altre document necessari per a estudiar en la institució d’acollida.

g) Responsabilitzar-se de la recerca i localització d’allotjament i els tràmits seguits per a la inscripció a la Universitat d’acollida.

h) Mantenir-se localitzable a través de l’adreça de correu electrònic institucional de la UA de manera que siga possible una comunicació fluïda i ràpida amb la Facultat.

i) Acceptar totes les condicions del Programa d’Intercanvi.

Si no s’acompleix alguna d’aquestes obligacions, es podrà exigir a l’estudiant el reemborsament total o parcial de la beca.

9. Dotació econòmica

Els estudiants seleccionats hauran d’abonar la matrícula dels estudis cursats a la Universitat de destinació. A més, les places estan dotades econòmicament amb 650 euros per mes d’estada real, fins a un màxim de 6.000 euros per estudiant.

Si l’estudiant renuncia a la plaça injustificadament haurà de retornar l’import íntegre de la beca.

10. Marc legal i pressupostari

La dotació màxima per a aquesta convocatòria és de 18.000 € i es troba consignada en el capítol IV del pressupost de la Facultat de Dret. El pagament d’aquesta dotació està supeditat a la disponibilitat de liquiditat de la UA.

La subvenció assignada a cada estudiant s’ajustarà al que disposa la Llei 38/2003 de 17 de novembre, General de Subvencions, a les regulacions, requisits i termes establits per les normes de funcionament intern de la UA i al que estableix aquesta convocatòria.

Alacant, 17 de maig de 2017

Pedro Femenía López

Degà de la Facultat de Dret





[Carretera Sant Vicent del Raspeig s/n  
03456 Sant Vicent del Raspeig - Alacant  
 Tel. 63 731 7541 - Fax 81 491 3479](https://www.google.es/maps/@17.929607,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12414&trk=tyah&trkInfo=tarId%1O3160434741742%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)